Jeri Ryan

Jeri Lynn Ryan (* 22. Februar 1968 in München) is en US-amerikaansche Schauspelersche, de sünners dör ehr Rull as Seven of Nine in de Feernsehreeg Star Trek: Voyager bekannt worrn is.

 Leven un Wark 
Jeri Ryan, borene Zimmermann, is in München as Dochter vun den US-Army Master Sergeant Gerhard ‚Jery‘ Florian Zimmermann un Sharon Zimmermann op de Welt kamen. Se hett en ölleren Broder, de Mark heet. De Familie hett sik in Paducah, Kentucky daallaten as Ryan ölven Johr oolt weer. Dor hett se de Lone Oak High School besöcht un later an de Northwestern University in Chicago studeert. In Chicago hett se ok an Schöönheitswettstrieden deelnahmen un is „Miss Northwestern Alpha Delta Phi“ worrn. 1989 weer se Miss Illinois un later veerte bi de Wahlen to de Miss America.

Se hett ehr Studium in Theaterwetenschoppen mit en Bachelor afslaten un güng denn na Los Angeles, woneem se in verschedene Feernsehregen Gastrullen harr. 1991 hett se den Politiker Jack Ryan heiraat, mit den se en Söhn hett. De Eh is 1999 scheedt worrn. As enkelte Saken ut dat Scheedverfohren publiek worrn sünd, hett Jack Ryan sien Kannedatur gegen Barack Obama üm dat Amt vun en US-Senater torüchtogen. Na de Eh weer Jeri Ryan mit Brannon Braga tosamen, de een vun de Produzenten vun de Science-Fiction-Reeg Star Trek: Voyager weer.

Na dat Enn vun de Star Trek-Reeg hett Ryan Rullen in verschedene Feernsehregen in de USA speelt. Ünner annern harr se vun 2006 bit 2008 een vun de Hööftrullen in de Reeg Shark. Vun 2005 bit 2010 weer se tosamen mit Christophe Emé Besittersche vun dat Restaurant „Ortolan“ in Los Angeleswww.ortolanrestaurant.com − Press Room − Jeri Ryan—Biography (engelsch), afropen an’n 11. September 2009. Mit Emé ist se siet 2007 ok verheiraat, mit em hett se en Dochter.

 Filmografie (Utwahl) 
 Johr Titel Synchroonsnacker 1991 Nightmare in Columbia County, Feernsehn   1992 Just Deserts, Feernsehn   1993 Ambush in Waco: In the Line of Duty, Feernsehndt.: Die Tragödie von Waco Julia Biedermann 1996 Co-ed Call Girl, Feernsehndt.: Callgirl nach Schulschluß – Das Geheimnis einer Tochter Marion Sawatzki 1996 Pier 66, Feernsehn   1997 Dark Skies, Feernsehreegdt.: Dark Skies – Tödliche Bedrohung Andrea Aust 1998 Men Cry Bullets   2000 The Last Man   2000 Dracula 2000 Bettina Weiß 1997-2001 Star Trek: Voyager, Feernsehreegdt.: Star Trek – Raumschiff Voyager Anke Reitzenstein 2001-04 Boston Public, Feernsehreeg Anke Reitzenstein 2006-08 Shark, Feernsehreeg Anke Reitzenstein 2010 Secrets in the Walls, Feernsehn   2010 Dead Lines, Feernsehn   2011-13 Body of Proof, Feernsehreeg Anke Reitzenstein 2016 Against the Wild 2: Survive the Serengetidt.: Kleine Helden, große Wildnis 2 - Abenteuer Serengeti   2016-17 Bosch, Feernsehreeg Anke Reitzenstein

 Utteken 
Ryan weer bit hüüt (Dezember 2014) fiefmol för Filmpriesen vörslahn. Mit twee dorvun is se uttekent worrn:
 1999: mit den Golden Satellite Award in de Kategorie Best Dorstellersche in en Feernsehreeg – Drama för Star Trek: Voyager
 2001: mit den Saturn-Pries in de Kategorie Best Dorstellersche in’t Feernsehn för Star Trek: Voyager

 Borns 

 Weblenken 

Kategorie:Schauspeler
Kategorie:Börger von de USA
Kategorie:Fru
Kategorie:Boren 1968